Geostinenser

Geostinenser er når man har abstinenser fordi man er afhængig af geocaching. Det er en kendt sag at geocaching er meget vanedannende, og derfor er fænomenet geostinenser ikke ualmindeligt blandt geocachere.

Substitutter
Da man ikke kan være ude at geocache hele døgnet rundt (De fleste skal jo også passe arbejde og familie), findes der forskellige former for substitutter for geocaching. Desværre findes de fleste produkter kun i online form, så de kræver at man sidder foran computeren derhjemme eller på arbejdet. Man kan bl.a.:
 * Hænge ud på geochatten
 * Læse i forum (hvis det er oppe)
 * Skrive på geowikien
 * Løse alle mystery cacher
 * Lege med GPS Geocache simulator

Der er også få kendte substitutter, der ikke kræver at man sidder ved en computer. Man kan f.eks.:
 * Lave håndlavede signaturting
 * Camouflere alt tupperware man har.
 * Køre nærområdet igennem og finde gemmesteder.

Hvis forum er nede
De værste geostinenser forekommer når forum er nede, da forum tilsyneladende er geocachernes foretrukne substitut. Det er ikke ualmindeligt at der opstår kollektive massegeostinenser når dette sker. ElwoodB er blevet bedt om at opsætte en krisetelefon, som folk kan ringe ind, for at få hjælp til at komme gennem krisen, men indtil denne oprettes kan akutte geostinenser afreageres på Geowiki:Forumet er nede.

GPS-modtager i stykker
Det forekommer desværre også at GPS-modtagere går i stykker. Derved står man pludselig uden dette uundværlige værktøj, og eneste mulighed for at geocache er at låne en GPS-modtager, eller tage ud på geocaching sammen med nogen der har en der virker. Hvis der dukker en ny cache op i ens område kan man printe et googlekort ud og tage hen i næheden og lede. Da er chancen nemlig stor for at møde andre geocachere med GPS.

Kold tyrker
Der er også flere der har forsøgt sig med en frivillig kold tyrker fra geocaching, men som regel mislykkes dette og de dukker hurtigt op i miljøet igen.